|  |  |
| --- | --- |
| **ΕΦΟΡΕΥΤΙΚΗ ΕΠΙΤΡΟΠΗ** **ΓΙΑ ΤΗΝ ΑΝΑΔΕΙΞΗ ΤΩΝ ΕΚΠΡΟΣΩΠΩΝ ΤΩΝ ΜΕΛΩΝ Ε.Τ.Ε.Π.** **ΣΤA ΣΥΛΛΟΓΙΚΑ ΟΡΓΑΝΑ ΤΗΣ ΣΧΟΛΗΣ ΔΙΟΙΚΗΣΗΣ & ΟΙΚΟΝΟΜΙΑΣ ΤΟΥ Τ.Ε.Ι. ΘΕΣΣΑΛΙΑΣ** |   |

**ΠΡΑΚΤΙΚΟ ΕΦΟΡΕΥΤΙΚΗΣ ΕΠΙΤΡΟΠΗΣ**

 **1/29-11-2017**

Στη Λάρισα στις **29** **Νοεμβρίου 2017**, ημέρα Τετάρτη και **ώρα 10:00**, η Τριμελής Εφορευτική Επιτροπή, η οποία συγκροτήθηκε με την υπ΄ αριθμ. 533/27-11-2017 απόφαση του Κοσμήτορα της Σχολής Διοίκησης και Οικονομίας του Τ.Ε.Ι. Θεσσαλίας, συνήλθε σε συνεδρίαση στην αίθουσα Διαγωνισμών του Τ.Ε.Ι. Θεσσαλίας.

Παρόντες είναι οι:

1. Ακριβούλης Σπυρίδων, Πρόεδρος της Ε.Ε.
2. Καλογιάννης Δημήτριος, Τακτικό Μέλος της Ε.Ε.
3. Μπλιος Κωνσταντίνος, Τακτικό Μέλος της Ε.Ε.

Χρέη Γραμματέα κατά τη συνεδρίαση ασκεί ο κ. Ακριβούλης Σπυρίδων.

Μετά τη διαπίστωση απαρτίας, ο Πρόεδρος της τριμελούς Εφορευτικής Επιτροπής ενημερώνει τα μέλη ότι το θέμα της συνεδρίασης, είναι :

***«Εξέταση εκλογιμότητας και ανακήρυξη υποψηφίου εκπροσώπου***

***των μελών της κατηγορίας Ε.Τ.Ε.Π. στα συλλογικά όργανα της Σχολής Διοίκησης και Οικονομίας του Τ.Ε.Ι. Θεσσαλίας»***

Ο Πρόεδρος της τριμελούς Εφορευτικής Επιτροπής ενημερώνει τα μέλη ότι μέχρι τη λήξη της προθεσμίας υποβολής υποψηφιοτήτων κατατέθηκαν δύο αιτήσεις υποψηφιότητας, από τον κ. Δήμο Χρήστο (αριθμ. πρωτ. 521/23-11-2017), μέλος Ε.T.E.Π. της Σχολής Διοίκησης & Οικονομίας (Σ.Δ.Ο.). του Τ.Ε.Ι. Θεσσαλίας και από τον κ. Γεωργίου Παντελεήμων (αριθμ. πρωτ. 524/24-11-2017) μέλος Ε.T.E.Π. της Σχολής Διοίκησης & Οικονομίας (Σ.Δ.Ο.). του Τ.Ε.Ι. Θεσσαλίας για την εκλογική διαδικασία ανάδειξης εκπροσώπου της οικείας κατηγορίας στη Συνέλευση του εν λόγω Τμήματος.

Η Εφορευτική Επιτροπή αφού εξέτασε εάν πληρούνται οι προϋποθέσεις του νόμου για την υποβολή υποψηφιότητας από τους υποψήφιους για τη θέση του εκπροσώπου των μελών Ε.Τ.Ε.Π. της οικείας κατηγορίας στα συλλογικά όργανα της Σχολής Διοίκησης και Οικονομίας του Τ.Ε.Ι. Θεσσαλίας, καθώς και αν συντρέχουν στο πρόσωπο του κωλύματα εκλογιμότητας, μετά από διαλογική συζήτηση και αφού έλαβε υπόψη:

1. Τις διατάξεις του ν. 4485/2017 (ΦΕΚ Α΄114) «Οργάνωση και λειτουργία της ανώτατης εκπαίδευσης, ρυθμίσεις για την έρευνα και άλλες διατάξεις» και ιδίως τα άρθρα 1 «Διάρθρωση της ανώτατης εκπαίδευσης – Νομική μορφή των Α.Ε.Ι.», 2 «Ορισμοί» (ΜΕΡΟΣ ΠΡΩΤΟ – ΚΕΦ. Α΄), 21 «Συνέλευση Τμήματος» και τις παρ. 11 και 12 του άρθρου 84 «Τελικές και μεταβατικές διατάξεις Κεφαλαίων Α΄ έως Ε΄» αυτού.
2. Τις διατάξεις παρ. 3 του άρθρου 29 «Ειδικές κατηγορίες διδακτικού και εργαστηριακού προσωπικού του ιδρύματος» του ν. 4009/2011 (ΦΕΚ Α΄195) «Δομή, λειτουργία, διασφάλιση της ποιότητας των σπουδών και διεθνοποίηση των ανωτάτων εκπαιδευτικών ιδρυμάτων», όπως τροποποιήθηκε και ισχύει.
3. Τη διάταξη της παρ. 1 του άρθρου 2 (ΜΕΡΟΣ Β) «Θέματα διοίκησης των Α.Ε.Ι.» του ν. 4473/2017 (ΦΕΚ Α΄78) «Μέτρα για την επιτάχυνση του κυβερνητικού έργου σε θέματα εκπαίδευσης», με την οποία παρατείνεται έως την 30η Νοεμβρίου 2017 η θητεία των μονομελών και συλλογικών οργάνων διοίκησης των Ανώτατων Εκπαιδευτικών Ιδρυμάτων (Α.Ε.Ι.) που λήγει την 31η Αυγούστου 2017.
4. Τις διατάξεις των άρθρων 2, 3 και 4 του ν. 3861/2010 (ΦΕΚ 112Α΄) «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο «Πρόγραμμα Διαύγεια» και άλλες διατάξεις», όπως τροποποιήθηκε με το άρθρο 23 του ν. 4210/2013 (ΦΕΚ 254Α΄) «Ρυθμίσεις Υπουργείου Διοικητικής Μεταρρύθμισης και Ηλεκτρονικής Διακυβέρνησης και άλλες διατάξεις».
5. Το Π.Δ. 83/2013 «Μετονομασία του Τ.Ε.Ι. Λάρισας σε Τ.Ε.Ι. Θεσσαλίας – Μετονομασία Σχολής και Τμημάτων – Συγχώνευση Τμημάτων – Κατάργηση Παραρτημάτων και Τμημάτων – Συγκρότηση Σχολών του Τ.Ε.Ι. Θεσσαλίας» (ΦΕΚ 123Α΄), όπως τροποποιήθηκε και συμπληρώθηκε με το Π.Δ.127/2013 (ΦΕΚ 190Α΄).
6. Την υπ΄ αριθμ.. 144363/Ζ1/1-9-2017 (ΑΔΑ: Ω6ΝΖ4653ΠΣ-9ΣΜ) εγκύκλιο του Υπουργού Παιδείας, Έρευνας και Θρησκευμάτων, με θέμα: «Ζητήματα οργάνων διοίκησης των Α.Ε.Ι., μετά τη δημοσίευση του ν. 4485/2017 (ΦΕΚ Α΄114)».
7. Την υπ΄ αρ. 153348/Ζ1/15-9-2017 (ΦΕΚ Β΄3255) Υπουργική Απόφαση, με θέμα: «Τρόπος διεξαγωγής των εκλογικών διαδικασιών για την ανάδειξη των μονοπρόσωπων οργάνων των Α.Ε.Ι. και διαδικασία ορισμού και ανάδειξης εκπροσώπων των μελών Ε.Ε.Π., Ε.ΔΙ.Π. και Ε.Τ.Ε.Π., των διοικητικών υπαλλήλων και των φοιτητών στα συλλογικά όργανα των Α.Ε.Ι. κατά την πρώτη εφαρμογή του ν. 4485/2017 (Α΄114)» και ειδικότερα τις διατάξεις του άρθρου 9 «Ανάδειξη εκπροσώπων».
8. Την υπ΄ αρ. 513/16-11-2017 προκήρυξη εκλογών για την ανάδειξη των εκπροσώπων των μελών Ειδικού Τεχνικού Εργαστηριακού Προσωπικού (Ε.Τ.Ε.Π.) στα συλλογικά όργανα της Σχολής Διοίκησης και Οικονομίας του Τ.Ε.Ι. Θεσσαλίας.
9. Την υπ΄ αρ. 533/27-11-2017 απόφαση του Κοσμήτορα της Σχολής Διοίκησης και Οικονομίας του Τ.Ε.Ι. Θεσσαλίας, με θέμα: «Συγκρότηση τριμελούς εφορευτικής επιτροπής για τη διεξαγωγή εκλογών ανάδειξης των εκπροσώπων των μελών Ειδικού Τεχνικού Εργαστηριακού Προσωπικού (Ε.Τ.Ε.Π.) στα συλλογικά όργανα της Σχολής Διοίκησης και Οικονομίας του Τ.Ε.Ι. Θεσσαλίας.»
10. Το υπ’ αριθμ, πρωτ 534/27-11-2017 έγγραφο του Κοσμήτορα της Σχολής Διοίκησης και Οικονομίας, με το οποίο μας διαβιβάστηκε η υπ’ αριθμ. πρωτ. 521/23-11-2017 αίτηση υποψηφιότητας του κ. Δήμου Χρήστου και η υπ’ αριθμ. πρωτ. 524/24-11-2017 του κ. Γεωργίου Παντελέημων Ιωάννη, μέλων Ε.T.E.Π. της εν λόγω Σχολής για την εκλογική διαδικασία ανάδειξης εκπροσώπου της οικείας κατηγορίας στα συλλογικά όργανα της Σχολής Διοίκησης και Οικονομίας του Τ.Ε.Ι. Θεσσαλίας.
11. Το αριθμ. πρωτ.6425/20-11-2017 έγγραφο του Τμ. Προσωπικού της Δ/νσης Διοικητικού του ΤΕΙ Θεσσαλίας, σχετικά με την πλήρωση των προϋποθέσεων υποβολής υποψηφιότητας και τη μη ύπαρξη κωλυμάτων εκλογιμότητας των ανωτέρων υποψηφίων μελών Ε.Τ.Ε.Π., ως εκπρόσωπων των μελών Ε.Τ.Ε.Π. στα συλλογικά όργανα της Σχολής Διοίκησης και Οικονομίας του Τ.Ε.Ι. Θεσσαλίας.

**Α π ο φ α σ ί ζ ο υ μ ε ο μ ό φ ω ν α**

1. **Ανακηρύσσουμε υποψήφιους στα συλλογικά όργανα της Σχολής Διοίκησης και Οικονομίας του Τ.Ε.Ι. Θεσσαλίας, τους κ.κ. Δήμου Χρήστο και Γεωργίου Παντελεήμων , μέλη**   **Ε.Τ.Ε.Π. της Σχολής ΣΔΟ,** διότι πληρούν τις προϋποθέσεις του νόμου για την υποβολή υποψηφιότητας και στο πρόσωπό τους δεν συντρέχουν κωλύματα εκλογιμότητας.
2. Την ανάρτηση του παρόντος πρακτικού στην κεντρική ιστοσελίδα του Ιδρύματος.
3. Κάθε εκλογέας εγγεγραμμένος στους εκλογικούς καταλόγους του Ιδρύματος καθώς και ο κάθε υποψήφιος, ο αντιπρόσωπος ή ο αναπληρωτής του έχουν δικαίωμα να υποβάλουν εγγράφως ένσταση ενώπιον της τριμελούς Εφορευτικής Επιτροπής για έλλειψη νόμιμων προσόντων και τη συνδρομή κωλυμάτων σε υποψηφίους του ως άνω πίνακα και γενικά για παραβίαση των διατάξεων του νόμου κατά την ανακήρυξη των υποψηφίων, το αργότερο δύο (2) εργάσιμες ημέρες πριν από τη διεξαγωγή της ψηφοφορίας, σύμφωνα με τις διατάξεις του άρθρου 7 της αριθμ. 153348/Ζ1/15-9-2017 (ΦΕΚΒ΄3255) Υ.Α..

Η τριμελής Εφορευτική Επιτροπή αποφαίνεται αιτιολογημένα επί της ένστασης το αργότερο μέσα σε μία (1) ημέρα από την υποβολή της και επί αποδοχής της αναμορφώνει τον ως άνω πίνακα υποψηφίων και μέσα στην ίδια προθεσμία τοιχοκολλά τον αναμορφωμένο πίνακα σε εμφανές σημείο του Ιδρύματος και τον αναρτά στην κεντρική ιστοσελίδα του Ιδρύματος.

Στο σημείο αυτό, μη υπάρχοντος άλλου θέματος, ο Πρόεδρος κηρύσσει το πέρας της συνεδρίασης της Εφορευτικής Επιτροπής.

Τα μέλη διάβασαν το πρακτικό και υπέγραψαν όπως παρακάτω:

|  |  |
| --- | --- |
| **Ο Πρόεδρος** | **Τα Μέλη της ΕΕ** |
| **Ακριβούλης Σπυρίδων** | **Καλογιάννης Δημήτριος** **Μπλιος Κωνσταντίνος**  |
|  |  |

Οι υπογραφές έχουν τεθεί στο πρωτότυπο το οποίο τηρείται στο αρχείο του Προέδρου της Εφορευτικής Επιτροπής.